Lav et referat af nedenstående tekst:

Tekst:
Bruttotruppene til de forskellige landshold forud for VM i herrehåndbold i januar 2023 er så småt ved at være udtaget, og endnu en gang har Aalborg Håndbold mange repræsentanter på holdene for de forskellige lande. Der er indtil videre både tale om det danske, svenske og norske landshold, hvor hele ni Aalborg-spillere er udtaget ud af truppens 18 spillere. - Det er selvfølgelig fantastisk, at vi har så mange spillere udtaget. Det er jo halvdelen, der i hvert i fald har muligheden for at komme med, konstaterer Aalborg Håndbolds direktør, Jan Larsen og tilføjer: - Det er ikke så overraskende, når man kigger på vores trup, hvor vi har mange dygtige spillere, men tæller man det sammen, så er det jo mange spillere. Sverige, Danmark og Norge Det er Felix Claar, Jesper Nielsen og Lukas Sandell, der er udtaget til den svenske bruttotrup. Mens Sebastian Barthold og Kristian Bjørnsen er udtaget for det norske landshold. Endeligt er hele fire danske spillere udtaget til det danske landshold. Det er Mikkel Hansen, Mads Hoxer, Henrik Møllgaard og Simon Gade. Både Simon Gade og Mads Hoxer er en A-landskamp ved en slutrunde foruden. Dog har begge spillet mange kampe på U-landsholdene. - Det viser jo meget godt, at vi er en europæisk topklub, at vi har så mange spillere med og flere dygtige spillere, der i princippet kunne være med, fortæller Jan Larsen stolt. Men udover de ni udtagede Aalborg-spillere, så er der også udtaget tre kommende Aalborg Håndboldspillere. Nemlig Niklas Landin, Thomas Arnoldsen og Simon Hald. - Det lover jo godt for fremtiden, griner direktøren, der kan se frem til, at de tre ovenstående spillere slutter sig til Aalborg truppen i sommeren 2023. Islands landshold, hvor Aron Pálmarsson er at finde på holdkortet, blev torsdag udtaget. Returopgør Men inden Aalborg-spillerne skal koncentrere sig om det kommende VM, står det torsdag aften klokken 20.45 på returopgør mod HBC Nantes på udebane i Champions League. Sidst de to mandskaber mødtes, led aalborgenserne et nederlag på 35-32 på hjemmebane, hvilket betyder at klubben ligger på en fjerdeplads i gruppen med syv point, mens Nantes ligger på tredjepladsen med 10 point. - Vi ved godt, at spillet ikke har siddet lige i skabet de sidste par kampe, men det får vi forhåbentligt lavet om på torsdag aften, lyder det fra Aalborg-direktøren. Aalborg Håndbold har tabt de sidste tre kampe, som de har spillet, hvilket er en uvant situation for nordjyderne. - Det er vigtigt, at man ikke kun fokuserer på øjebliksbilledet, men i stedet har de langsigtede briller på, men det er klart, at vi ikke er tilfredse med de forrige kampes resultater.

Referat:
Aalborg Håndbold spiller returopgør mod HBC Nantes i Champions Leauge torsdag klokken 20.45.